
Pirkimo sąlygų 
.... priedas „Viešojo pirkimo sutarties projektas“


LANGŲ, STOGLANGIŲ KEITIMO SU IŠMONTAVIMO / MONTAVIMO, APDAILOS  DARBŲ IR ROLETŲ PIRKIMO 
SUTARTIS   Nr. _________

2025 m.                                 d.
Šiauliai,

Šiaulių „Sandoros“ progimnazija, atstovaujama direktoriaus, Kęstučio Šalčio, veikiančios pagal įstaigos įstatus (toliau – Užsakovas) ir „.......“, atstovaujama ............, veikiančio pagal bendrovės įstatus, (toliau Rangovas), ir toliau kartu vadinami Šalimis, o kiekvienas atskirai – Šalimi, sudarė šią Statybos rangos darbų sutartį (toliau – Sutartis)

	SĄVOKOS

	1.1. 
	Darbai – visi darbai, nustatyti Darbų kiekių žiniaraščiuose ir kiti darbai bei kitos būtinos Sutarčiai atlikti paslaugos (jeigu yra), kuriuos pagal Sutartį privalo atlikti Rangovas. 

	1.2. 
	Darbų atlikimo terminas – laikas, skaičiuojamas nuo Darbų pradžios iki Darbų perdavimo Užsakovui, ištaisius Užsakovo pastebėtus defektus, atlikus baigiamuosius bandymus (jeigu taikoma), kurių rezultatai yra teigiami, ir pasirašius Darbų perdavimo-priėmimo aktą.

	1.3. 
	Darbų perdavimo-priėmimo aktas – dokumentas, patvirtinantis, kad Rangovas perdavė, o Užsakovas priėmė Darbus, pasirašomas vadovaujantis Sutarties sąlygų 8.2 punktu. 

	1.4. 
	Darbų pradžia – data po 14 dienų kai įsigaliojo Sutartis.

	1.5. 
	Darbų pabaiga – momentas kai užbaigti Darbai, ištaisyti defektai, pasirašytas Darbų perdavimo-priėmimo aktas ir Užsakovui perduoti visi Darbų įvykdymo dokumentai. 

	1.6. 
	Išlaidos – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos.

	1.7. 
	Įranga – prietaisai ir mechanizmai sudarantys Darbus ar jų dalį.

	1.8. 
	Medžiagos – visa tai, kas turi sudaryti Darbus ar jų dalį (išskyrus Įrangą).

	1.9. 
	Pakeitimas – Darbų, nurodytų Darbų kiekių žiniaraščiuose keitimas, Užsakovo nurodytas padaryti pagal 10 skyrių. 

	1.10. 
	Rangovo įrengimai – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį.

	1.11. 
	Rangovo pasiūlymas – Rangovo užpildyti ir viešojo darbų pirkimo metu pateikti dokumentai, kuriais siūloma Užsakovui atlikti darbus pagal Užsakovo nustatytas viešojo darbų pirkimo sąlygas. 

	1.12. 
	Rangovo personalas – visi Statybvietėje dirbantys Rangovui arba Subrangovui darbuotojai ir kiti asmenys, padedantys Rangovui vykdyti Darbus. 

	1.13. 
	Statybvietė – Darbų vykdymo vieta ar vietos, į kurias turi būti pristatoma Įranga bei Medžiagos.

	1.14. 
	Subrangovas – asmuo Rangovo pasiūlyme ir Sutartyje įvardintas kaip Subrangovas. 

	1.15. 
	Susitarimas - tai Šalių  raštiškas  susitarimas dėl  vykdomų Darbų  ar kitų  su Sutartimi  susijusių  klausimų.

	1.16. 
	Pradinės Sutarties vertė – yra lygi Rangovo pasiūlymo kainai be PVM, nurodytai už visą perkamų darbų apimtį, kuri turi būti sumokėta Rangovui už laiku, tinkamai atliktus Darbus pagal Sutartį. 
Pradinės Sutarties vertė nekinta per visą Sutarties vykdymo laikotarpį, išskyrus kai Sutarties vertė peržiūrima pagal joje nurodytas kainų peržiūros sąlygas. Pradinės Sutarties vertė gali nesutapti su bendra Sutarties verte. 

	1.17. 
	Sutarties trukmė – laikotarpis nuo Sutarties įsigaliojimo (Sutarties Šalims pasirašius Sutartį ir Rangovui pateikus tinkamą Sutarties įvykdymo užtikrinimą) iki visiško Sutartyje numatytų įsipareigojimų įvykdymo.

	1.18. 
	Užsakovo personalas – visi Užsakovui dirbantys arba Užsakovo įgalioti asmenys, taip pat kiti asmenys, apie kuriuos Užsakovas pranešė Rangovui kaip apie Užsakovo personalą.

	1.19. 
	Veiklų sąrašas – Darbų grupių (etapų) žiniaraštis, užpildytas Rangovo siūlomomis Darbų kainomis. Veiklų sąrašas nurodo pagrindines Darbų, kurių apimtis apibrėžta darbų kiekių žiniaraščiuose, techninėse specifikacijose, veiklas ir joms priskirtinas sumas. 

	1.20. 
	Darbų įkainių žiniaraščiai (lokalinės sąmatos) – dokumentai užpildyti Rangovo siūlomais Darbų įkainiais, nurodant išlaidų struktūros ekonominius rodiklius, kuriuos Rangovas turi pateikti per 3 darbo dienas nuo Sutarties pasirašymo dienos.

	1.21. 
	Kitos vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme, Lietuvos Respublikos architektūros įstatyme ir Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose.

	SUTARTIES DALYKAS 
	1.1. 
	Šia Sutartimi Rangovas įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis atlikti Šiaulių „Sandoros“ progimnazijos  langų, stoglangių keitimo ir roletų montavimo  darbus kaip numatyta Sutartyje, ištaisyti nustatytus defektus ir perduoti šiuos Darbus Užsakovui, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka. 


BENDROSIOS NUOSTATOS

	3.1. 
	Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai.

	3.2. 
	Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
3.2.1. šios Sutarties sąlygos;
3.2.2. darbų kiekių žiniaraščiai;
3.2.3. Rangovo pasiūlymo sąmatiniai skaičiavimai su pagrindinėmis techninėmis siūlomų darbų charakteristikomis ir darbų įkainiais;
3.2.4. Subrangovų sąrašas; 
3.2.5. kiti Sutartį sudarantys dokumentai (jeigu yra).

	3.3. 
	Sutartis gali būti keičiama tik Lietuvos Respublikos viešųjų pirkimų įstatyme nustatytais atvejais, neatliekant naujos pirkimo procedūros. 


	3.4. 
	Sutarties sąlygų pagrindiniai duomenys: 

	
		Pavadinimas
	Punktas 
	Duomenys ir sąlygos

	Pradinės Sutarties vertė
(pasiūlymo kaina be PVM)
PVM 
Kaina su PVM
	9.1.
	      Eur (suma žodžiais) 

     Eur (suma žodžiais) 
     Eur (suma žodžiais)

	Užsakovo skiriamas asmuo
	4.2.
	

	Darbų atlikimo terminas
	6.1.
	 Ne ilgesnis nei iki 2025 m. rugpjūčio 22 d.

	Delspinigiai dėl Darbų vėlavimo
	6.6.
	0,02 % Sutarties kainos per dieną 

	Užtikrinimo suma 
	7.1.
	10 proc. nuo Sutarties kainos        Eur (suma žodžiais) 

	Garantinio laikotarpio prievolių įvykdymo užtikrinimo dokumentas 
	8.3.
	Laidavimas (kartu su laidavimo draudimo apmokėjimą įrodančia dokumento kopija), išduotas draudimo bendrovės, arba banko garantija 

	Mokėjimo terminas
	9.5.
	30 kalendorinių dienų

	Delspinigiai dėl vėluojančio mokėjimo 
	9.6.
	0,02 % laiku neapmokėtos sumos per dieną 




	UŽSAKOVO TEISĖS, PAREIGOS IR ATSAKOMYBĖ

	4.1. 
	Užsakovas privalo bendradarbiauti vykdant Darbus, teikti reikiamus pranešimus, paraiškas bei dalyvauti posėdžiuose. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo.

	4.2. 
	Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. Užsakovo skiriamas asmuo, atsakingas už Sutarties vykdymą, Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo nuostatas, yra nurodytas 3.4 papunktyje.

	4.3. 
	Rangovui tinkamai atlikus Darbus, Užsakovas privalo sumokėti Sutarties kainą. 

	4.4. 
	Jei Rangovas neįvykdė Sutartyje numatytų įsipareigojimų (ar jų dalies) arba įvykdė juos netinkamai, nutraukė Sutartį ne pagal 12.6 punkte nurodytas aplinkybes ir atvejais numatytais Sutarties 12.3 ir 12.7 papunkčiuose ir nesumoka netesybų, numatytų už sutartinių įsipareigojimų nevykdymą ar netinkamą vykdymą, Užsakovas turi teisę pasinaudoti Sutarties įvykdymo užtikrinimu arba atlikti išskaičiavimus iš Rangovui mokėtinų sumų dėl netesybų ir patirtų nuostolių.

	RANGOVO TEISĖS, PAREIGOS IR ATSAKOMYBĖ

	5.1. 
	Rangovas privalo vykdyti ir užbaigti Darbus pagal Sutartį, vadovaudamasis Darbų kiekių žiniaraščiais ir sutarties terminais, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų. 

	5.2. 
	Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis.

	5.3. 
	Rangovas yra atsakingas už visus savo veiksmus ir statybos darbų metodų tinkamumą, patikimumą, darbų saugą ir priešgaisrinę saugą visu Darbų vykdymo laikotarpiu. Iki Darbų pradžios Rangovas privalo paskirti atsakingą asmenį už Sutarties vykdymą.

	5.4. 
	Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.

	5.5. 
	Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Pradinės Sutarties vertei arba Darbams. Turi būti laikoma, kad Pradinės Sutarties vertė apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos. 

	5.6. 
	Darbų kiekių žiniaraščiuose nurodyti Darbų kiekiai (apimtys) yra apytikriai ir neturi būti laikomi faktiniu ir tiksliu Darbų, kuriuos Rangovui reikia atlikti, kiekiu. Jei Rangovo įvykdytų darbų faktinis kiekis skiriasi nuo nurodyto Darbų kiekių žiniaraštyje, laikoma, kad šie didesni ar mažesni Darbų kiekiai buvo įskaičiuoti į mokėtiną pagal sutartį kainą, t. y. nepriklausomai nuo faktinio atliktų Darbų kiekio Sutarties kaina negali būti keičiama, jei nesikeičia Darbų apimtys, didesni atliktų Darbų kiekiai nelaikomi papildomais Darbais, o mažesni – atsisakomais Darbais.
Jei Rangovo įvykdytų Darbų faktinis kiekis skiriasi nuo nurodyto Darbų kiekių žiniaraštyje daugiau kaip 15 procentų, skaičiuojant nuo Pradinės Sutarties vertės, Sutartyje nurodytų Darbų apimties, visi darbai, viršijantys 15 procentų ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Metodikoje[footnoteRef:1]. Tokių darbų vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą 10 skyriuje.  [1:  Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodikos nauja redakcija nuo 2019-02-01 Nr. 1S-13, 2019-01-24, su 2019-11-04 pakeitimais Nr. 1S-162 (toliau – Metodika). ] 


	5.7. 
	Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje.

	5.8. 
	Vykdydamas Darbus Rangovas privalo:
5.8.1.  savo sąskaita pašalinti iš Statybvietės visas statybines atliekas ir šiukšles;
5.8.2. [bookmark: _GoBack] sandėliuoti arba išvežti perteklines Medžiagas ir nereikalingus Rangovo įrengimus;
5.8.3. valyti ir prižiūrėti patekimo į Statybvietę kelius, koridorius, laiptines ir aplinką nuo šiukšlių, dulkių ar kitų teršalų. Statybvietė ir visos tokios patekimui į Statybvietę naudojamos patalpos bei keliai turi būti saugūs, nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų remontą, kurio gali prireikti dėl Rangovo veiksmų.

	5.9. 
	Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne žemesnė, nei jiems nurodyti kvalifikaciniai reikalavimai pirkimo dokumentuose. 

	5.10. 
	Užsakovui pareikalavus, Rangovas privalo pateikti aplinkos apsaugos atitiktį patvirtinančius dokumentus pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašą“: 
5.10.1.Langams ir stoglangiams  pagal aprašo 4.1 papunktį (minimalūs aplinkos apsaugos kriterijai):
· [bookmark: part_1332c815b1b04a48adb787300a0a6e67][bookmark: part_ae1829a1d2ae4c78b51b3192390865fe]visose plastikinėse detalėse, kurių masė ≥ 50 g, švino ar kadmio junginiai neturi viršyti 100 ppm;
· [bookmark: part_ebffa25862f64c63aec7e0f80b95210d]visos plastikinės detalės, kurių masė ≥ 50 g, turi būti paženklintos pagal LST EN ISO 11469 ar lygiavertį standartą;
· [bookmark: part_3a23c65cf99645d0a56bc5c5c5a0159b] produkte neturi būti naudojamas  poveikį šiltnamio efektui darantis dujų užpildas, kurio globalinio šiltėjimo potencialas (GWP) > 5 (per 100 metų laikotarpį);
· produktas,  naudojamas normaliomis naudojimo sąlygomis, neturi išskirti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Europos Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413).
5.10.2. Roletams - pagal aprašo 4.4.4. papunktį: prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų. Tiekėjas įsipareigoja sutarties vykdymo metu visą reikalingą dokumentaciją teikti elektronine forma ir elektroninėmis ryšio priemonėmis. Išimtiniais atvejais su sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo reikalavimus.  Prekių pristatymas turi būti vykdomas ne piko valandomis (nuo 9:00 iki 15:00 val.). Prekių pristatymui į pristatymo vietą turi būti pasirenkamas optimalus maršrutas.

	5.11. 
	Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal pirkimo dokumentuose nurodytus reikalavimus.

	5.12. 
	Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Užsakovo paskirtą asmenį, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai nepranešęs Užsakovo paskirtam asmeniui tai, Užsakovo paskirtam asmeniui pareikalavus, Rangovas savo sąskaita privalo tą Darbą atidengti patikrinimui ir nepriklausomai nuo patikrinimo rezultato vėliau uždengti. 

	5.13. 
	Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (panaudotų medžiagų, gaminių sertifikatai ar atitikties deklaracijos pateikiami Užsakovo paskirtam asmeniui). Rangovas privalo pranešti Užsakovo paskirtam asmeniui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Užsakovo paskirtas asmuo.

	5.14. 
	Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė yra su trūkumais, defektais arba kaip kitaip neatitinka Sutarties, tai Užsakovo paskirtas asmuo gali atmesti Įrangą, Medžiagas arba Darbus atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo savo lėšomis ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį.

	5.15. 
	Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos Statybvietėje ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu. 

	5.16. 
	Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.

	5.17. 
	Rangovas Sutarties informaciją privalo laikyti privačia ir konfidencialia, išskyrus tai, ko reikia prievolėms pagal Sutartį atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip.

	5.18. 
	Rangovas įsipareigoja pranešti Užsakovui Subrangovų pavadinimus, kontaktinius duomenis ir jų atstovus Subrangovų sąraše (3.2.4 papunktis), taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau. Sutarties vykdymo metu Rangovas gali pakeisti Subrangovus informuodamas Užsakovą. Gavęs tokį pranešimą ir įvertinęs Rangovo siūlymą, Užsakovas, jei sutinka, kartu su Rangovu protokolu įformina susitarimą dėl Subrangovo pakeitimo. 
Jei pirkimo dokumentuose buvo nurodyti kvalifikaciniai reikalavimai Subrangovui, tuomet Rangovas pateikia būsimojo subrangovo kvalifikaciją pagrindžiančius dokumentus ir dokumentus, įrodančius, kad nėra pašalinimo pagrindų, o Užsakovas, prieš patvirtindamas tokį keitimą, įsitikina, kad būsimas Subrangovas juos atitinka. 
Jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys. 

	5.19. 
	Jeigu Darbų kiekių žiniaraščiuose, specifikacijose ar Veiklų sąraše yra nurodyti konkretūs modeliai, konkretus procesas ar prekės ženklas, patentas, tipas, konkretaus gamintojo ar kilmės Medžiagos, Įranga ar Mechanizmai, galima naudoti analogiškus, ne prastesnių parametrų ir kokybės Medžiagas, Įrangą ar Mechanizmus. 

	DARBŲ ATLIKIMO TERMINAI, VĖLAVIMAS, SUSTABDYMAS

	6.1. 
	Darbų atlikimo terminas nurodytas 3.4 papunktyje.  Rangovas iki šioje Sutartyje nurodyto Darbų atlikimo termino pabaigos privalo atlikti visus Darbus, įskaitant Užsakovo pastebėtų defektų pašalinimą.

	6.2. 
	Jeigu Rangovas nutraukia Darbus, vėluoja atlikti bet kokią Darbų grupę pagal Veiklų sąraše pateiktą vykdymo grafiką, manoma, kad Rangovas nebaigs darbų per Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali įteikti pranešimą, konstatuodamas įsipareigojimų nevykdymą su reikalavimu greičiau įvykdyti Darbus. Jeigu Rangovas, gavęs tokį pranešimą, nesiėmė priemonių įsipareigojimams įvykdyti, tada Užsakovas, įteikęs antrą pranešimą, gali nutraukti Sutartį pagal 12.3.3 papunkčio sąlygas. Ši sąlyga netaikoma, jei vėluojama dėl priežasčių, nepriklausančių nuo Rangovo.

	6.3. 
	Darbų atlikimo terminas gali būti pratęstas, o Veiklų sąraše pateiktas vykdymo grafikas gali būti koreguotas dėl:
6.3.1. išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų), kurios buvo nenumatomos arba kurių joks patyręs rangovas nebūtų galėjęs tikėtis ir tai įvertinti;
6.3.2. Pakeitimų, atliekamų vadovaujantis Sutarties sąlygų 10 skyriaus nuostatomis;
6.3.3. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui, arba tretiesiems asmenims.

	6.4. 
	Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis. 

	6.5. 
	Aplinkybės, dėl kurių gali būti stabdomi Darbai, yra: 
1. trečiųjų šalių įtaka;
2. sustabdytas finansavimas arba trūksta finansavimo;
3. laiku neatlaisvinta Darbų vieta;
4. būtinas papildomas laikas įvykdyti papildomų Darbų viešąjį pirkimą;
5. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis; 
6. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti; 
7. bet koks uždelsimas ar sutrikimas dėl Pakeitimo; 
8. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas. 
Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus Darbų vykdymą, Darbai atliekami per jiems likusį laikotarpį (laiką), kuris buvo likęs iki sustabdymo. 
Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. 

	6.6. 
	Jeigu Rangovas vėluoja atlikti Darbus iki Darbų atlikimo termino, nurodyto Sutarties 6.1 papunktyje, pabaigos ir nepateikia Užsakovui pagrįstų įrodymų, pateisinančių Darbų vėlavimą, Užsakovas reikalaus delspinigių dėl vėlavimo, kurių dydis yra nurodytas 3.4 papunktyje. Delspinigių nebus reikalaujama, jei vėluojama dėl priežasčių, nepriklausančių nuo Rangovo.

	SUTARTIES ĮVYKDYMO UŽTIKRINIMAS 

	7.1. 
	Sutarties įvykdymo užtikrinimo forma yra banko garantija arba piniginis užstatas (jeigu Sutarties užtikrinimo suma neviršija 10 000 Eur), kuris pervedamas į Užsakovo sąskaitą Nr. LT........................., bankas AB Swedbank, Šiaulių „Sandoros“ progimnazijos kodas 195220727. Sutarties įvykdymo užtikrinimas turi būti besąlyginis bei neatšaukiamas. Sutarties įvykdymo užtikrinimą Rangovas privalo pateikti Užsakovui ne vėliau kaip per 10 dienų nuo Sutarties pasirašymo. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį. Užtikrinimo suma nurodyta 3.4 papunktyje. Sutarties įvykdymo užtikrinimas įsigalioja jo išdavimo dieną ir jo galiojimo terminas turi 30 dienų viršyti Sutartyje numatytų darbų atlikimo terminą. Jei Darbų atlikimo terminas yra pratęsiamas arba Darbai yra sustabdomi, arba Rangovas vėluoja užbaigti Darbus, atitinkamai turi būti pratęstas ir Sutarties įvykdymo užtikrinimo galiojimas.

	7.2. 
	Sutarties įvykdymo užtikrinimu garantuojama, kad Užsakovui bus sumokėta nustatyta pinigų suma ar atsakyta už Rangovo prievoles dėl to, kad Rangovas neįvykdė įsipareigojimų pagal Sutartį ar vykdė juos netinkamai.

	7.3. 
	Jei Užsakovas pasinaudoja Sutarties įvykdymo užtikrinimu arba pratęsus Darbų atlikimo terminą baigiasi jo galiojimo laikas, Rangovas, siekdamas toliau vykdyti sutartinius įsipareigojimus, privalo per 5 (penkias) darbo dienas pateikti naują Sutarties įvykdymo užtikrinimą, sumai nurodytai 3.4 papunktyje.

	7.4. 
	Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Rangovo per 10 dienų pateikti naują užtikrinimą. 

	7.5. 
	Sutarties įvykdymo užtikrinimas grąžinamas Rangovui po Statybos užbaigimo dokumento pasirašymo per 10 dienų nuo raštiško Rangovo prašymo gavimo dienos.

	DARBŲ PERDAVIMAS-PRIĖMIMAS 

	8.1. 
	Užsakovas perima Darbus:
8.1.1. kai visi Darbai baigti pagal Sutartį ir ištaisyti visi Užsakovo nustatyti Darbų defektai;
8.1.2. kai pasirašomas Darbų perdavimo-priėmimo aktas. Darbų perdavimo-priėmimo aktą pasirašo Rangovas ir Užsakovo paskirtas asmuo. 

	8.2. 
	8.1 punkto įgyvendinimui, Rangovas, užbaigęs Darbus privalo kreiptis į Užsakovo paskirtą asmenį, kuris kartu su Rangovu atliktų bendrą atliktų Darbų apžiūrą ir patikrinimą, po kurio parengtų Rangovui Darbų perdavimo-priėmimo aktą jame nurodydamas, kad Darbai buvo baigti pagal Sutartį arba raštu atsisakytų perimti Darbus, nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Darbų perdavimo-priėmimo aktas.

	8.3. 
	Šalims pasirašius Darbų perdavimo-priėmimo aktą, Rangovas privalo pateikti Užsakovui užtikrinimo dokumentą, kuriuo užtikrinamas garantinio laikotarpio prievolių įvykdymas pagal Sutartį, tokios formos ir iš tokios trečiosios šalies, kaip nurodyta 3.4 punkte. Šis dokumentas Rangovo nemokumo ar bankroto atveju turi užtikrinti dėl Rangovo kaltės atsiradusių defektų šalinimo išlaidų apmokėjimą Užsakovui. 
Reikalavimai užtikrinimo dokumentui: 
· turi būti išduotas ne trumpesniam nei pirmųjų 3 metų laikotarpiui ir galiojimo laikotarpiu negali būti atšaukiamas; 
– suma turi būti ne mažesnė kaip 5 procentai atliktų Darbų kainos (su PVM).

	8.4. 
	Rangovas iki Darbų perdavimo-priėmimo (iki bendros atliktų Darbų apžiūros ir patikrinimo) privalo pašalinti iš Statybvietės visus dar likusius Rangovo įrengimus, Medžiagų perteklių, šiukšles, pateikti visus Darbų įvykdymo dokumentus. 

	SUTARTIES KAINA IR APMOKĖJIMAS

	9.1. 
	Pradinės Sutarties vertė yra nurodyta 3.4 papunktyje. Jei suma skaičiais neatitinka sumos žodžiais, teisinga laikoma suma žodžiais.

	9.2. 
	Šiai Sutarčiai taikoma fiksuotos kainos kainodara. Bet koks kiekis, kuris gali būti nustatytas Veiklų sąraše ar pirkimo dokumentuose yra orientacinis ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu. 

	9.3. 
	Apmokėjimo už tinkamai pagal Sutartį atliktus Darbus sumai nustatyti turi būti taikomos Veiklų sąraše nurodytos fiksuotos Darbų grupių (etapų) kainos. 
Veiklų sąraše nurodytos Darbų grupių (etapų) fiksuotos kainos gali būti sumokėtos Rangovui dalimis atsižvelgiant į faktiškai atliktą to Darbo grupės (etapo) dalį, 9.4 punkte numatyta tvarka. Tokiu atveju, Rangovo prašymu, Užsakovo atstovas, patikrindamas dalinai atlikto Darbo grupės (etapo) apimtį, turi įvertinti, kokia Veiklų sąraše numatyto Darbo grupės (etapo) dalis procentais yra faktiškai atlikta ir pranešti Rangovui.

	9.4. 
	Tarpiniam mokėjimui gauti, Rangovas privalo pateikti Užsakovui atliktų darbų akto du egzempliorius ir PVM sąskaitą faktūrą. PVM sąskaitos faktūros teikiamos per informacinę sistemą „SABIS“ po to kai pasirašomas atliktų darbų aktas. Užsakovas, gavęs šiame punkte nurodytus dokumentus, per 10 dienų privalo patvirtinti pasirašydamas atliktų darbų aktą išskyrus atvejus, jeigu:
9.4.1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu ir (arba)
9.4.2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte.

	9.5. 
	Užsakovas privalo mokėti Rangovui: sumą, patvirtintą Rangovo pateiktuose mokėjimo dokumentuose per 3.4 papunktyje nurodytą dienų skaičių nuo Rangovo pateiktų mokėjimo dokumentų patvirtinimo.

	9.6. 
	Jeigu Rangovas negauna mokėjimo, Sutarties sąlygų 9.5 papunktyje nurodytu terminu, tai jis turi teisę į delspinigius. Delspinigių dėl vėluojančio mokėjimo dydis yra nurodytas 3.4 papunktyje. 

	9.7. 
	Pradinės Sutarties vertė nesikeičia, jei Sutarties kaina buvo pakeista pagal Sutartyje nurodytas kiekio (apimties) keitimo sąlygas, jei Sutartis buvo pakeista kitais, nei Sutartyje nurodytais pagrindais. 

	9.8. 
	Pradinės Sutarties vertė patikslinama (didėja arba mažėja), jei Sutarties kaina buvo peržiūrėta padidėjus arba sumažėjus pridėtinės vertės mokesčio (PVM) tarifui. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. 
Sutarties kainos perskaičiavimo formulė pasikeitus PVM tarifui:



	 - Perskaičiuota Sutarties kaina (su PVM)

	 - Sutarties kaina (su PVM) iki perskaičiavimo
	A – Atliktų darbų kaina (su PVM) iki perskaičiavimo

	 - senas PVM tarifas (procentais)

	 - naujas PVM tarifas (procentais)

	9.9. 
	Užsakovas gali tiesiogiai atsiskaityti su Subrangovais už jų atliktus Darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka. 



	PAKEITIMAI

	10.1.  
	Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:
10.1.1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus; 
10.1.2. bet kurio atskiro Darbo atsisakymą arba Darbo apimties sumažinimą; 
10.1.3. Darbo kokybės ar kitų bet kurio atskiro Darbo savybių pakitimus;
10.1.4. bet kurį papildomą Darbą, Įrangą, Medžiagas.
Pakeitimas pagrindžiamas dokumentais (pvz. defektiniu (pakeitimų) aktu, brėžiniais ar kitais dokumentais, kurie turi būti patvirtinti Rangovo, Užsakovo paskirto vadovo parašais, bei raštu suderinti su Užsakovu – turi būti nurodyti darbų pavadinimai, vienetai, kiekiai, techniniai sprendiniai (pavyzdžiui, brėžiniai ir kita), įkainių/kainų nustatymo pagrindimas ir skaičiavimas (vadovaujantis 10.2 punktu).
Pakeitimas įforminamas Susitarimu, kuris turi būti patvirtintas ir pasirašytas Šalių ir laikomas sudėtine Sutarties dalimi. 

	10.2. 
	Papildomų/ keičiamų/ nevykdomų Darbų kainos (Pakeitimai) apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
a) pritaikant Rangovo pasiūlytus Darbų įkainius (Sutarties 1.20 punktas);
b) jei įmanoma, išskaičiuojant kainos dalį iš Sutartyje įkainotos atskiros pirkimo objekto sudedamosios dalies ar numatyto įkainio;
c) pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas.;
d) įvertinant Darbų pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas.  

	10.3. 
	Pakeitimai forminami tokia tvarka:
10.3.1. jei būtina/tikslinga atsisakyti atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 10.2 punkte nurodytus Darbų kainų nustatymo būdus; ir, Užsakovui įvertinus Rangovo siūlymą, keičiama Sutarties kaina (jei reikia);
10.3.2. jei Sutartyje numatytą atskirą Darbą (ar jo dalį) būtina/tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 10.2 punkte nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 10.2 punkte nurodytus Darbų kainų nustatymo būdus, ir, Užsakovui įvertinus Rangovo siūlymą, keičiama Sutarties kaina (jei reikia);
10.3.3. papildomi darbai, tai Sutartyje neįtraukti Darbai ir (ar) Sutartyje nurodytų Darbų apimtys, jeigu jos viršija 15 procentų Pradinės Sutarties vertės. Jei būtina/tikslinga atlikti papildomus darbus, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 10.2 punkte nurodytus Darbų kainų nustatymo būdus, ir, Užsakovui įvertinus Rangovo siūlymą, keičiama Sutarties kaina;

	10.4. 
	Pakeitimai gali būti atliekami neatsižvelgiant į jų vertę ir aplinkybes, jeigu:
Pakeitimas nėra esminis, t. y. juo nepakeičiamas Darbų bendrasis pobūdis. Pakeitimas laikomas esminiu, kai dėl jo:
· pakeičiama pradinio pirkimo procedūros konkurencinė padėtis (kiti priimti kandidatai, kitas priimtas dalyvių pasiūlymas, sudominta daugiau tiekėjų), arba 
· pakeičiama ekonominė pusiausvyra rangovo naudai, arba 
· labai padidėja Darbų apimtis. 

	10.5. 
	Pakeitimai, kurių vertė neviršija 50 procentų, o bendra atskirų Pakeitimų pagal šį punktą vertė – 100 procentų Pradinės Sutarties vertės, gali būti atliekami esant šioms aplinkybėms: 
10.5.1. prireikia papildomų darbų, paslaugų ar prekių, kurie tapo būtini Darbams užbaigti, tačiau nebuvo įtraukti į pradinį pirkimą, o Rangovo pakeitimas negalimas dėl ekonominių ar techninių priežasčių ir Užsakovui sukeltų didelių nepatogumų ar nemažą išlaidų dubliavimą; arba 
10.5.2. būtinybė atsirado dėl aplinkybių, kurių protingas ir apdairus Užsakovas negalėjo numatyti, ir iš esmės nesikeičia Darbų pobūdis. 
Nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties skyrimui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą panaudotų išteklių ir numatomos sutarties vertės santykį rengiantis jos skyrimui. 

	10.6. 
	Pakeitimai gali būti atliekami kitais Sutartyje nenumatytais atvejais, vadovaujantis Viešųjų pirkimų įstatymo nuostatomis.

	10.7. 
	Atliktų darbų aktai turi atitikti pagal Užsakovo nurodymą atliktus Darbų vykdymo pakeitimus.

	10.8. 
	Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos pirkimo dokumentuose, gali būti keičiamos tik Užsakovo sutikimu tiek, kiek toks keitimas neprieštarauja pirkimo dokumentams. Tokie keitimai Pakeitimu nelaikomi. 

	  10.9.
	Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 dienas pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo, kurie jam priklausytų, jeigu jis būtų nedelsdamas pranešęs. 

	ATSAKOMYBĖ UŽ DEFEKTUS, GARANTIJOS

	11.1. 
	Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat, jei jie buvo Rangovo tyčia paslėpti, privalo apie juos raštu pranešti Rangovui. 

	11.2. 
	Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atsiųsti savo įgaliotą atstovą dalyvauti nustatant defektus, jų pašalinimo terminus ir pasirašyti defektinį aktą, kurio pagrindu atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama Darbų kokybe arba bet kurio Rangovo įsipareigojimo pagal Sutartį neįvykdymu. Jei garantinio laikotarpio metu Užsakovo, statinio naudotojo ir Rangovo atstovams tiriant defektus ir jų atsiradimo priežastis nustatoma, kad defektų atsiradimo priežastis yra netinkamas statinio eksploatavimas, Užsakovas neprivalo padengti Rangovo ar jo įgalioto atstovo patirtų transporto ir kitokių (jei tokių būtų) išlaidų. 

	SUTARTIES ESMINIS PAŽEIDIMAS IR NUTRAUKIMAS

	12.1. 
	Jeigu Darbų vykdymo sustabdymas, pagal Sutarties sąlygų 6.5 punktą, trunka ilgiau nei 91 dieną, tai Rangovas gali reikalauti leidimo atnaujinti Darbų vykdymą. Jeigu per 21 dieną toks leidimas nėra suteikiamas, Rangovas gali reikalauti nutraukti Sutartį. Tokiu Sutarties nutraukimo atveju turi būti nustatytos ir Šalių parašais patvirtintos atliktų Darbų apimtys ir Rangovui mokėtinos sumos.

	12.2. 
	Jeigu Rangovas nevykdo arba netinkamai vykdo kuriuos nors įsipareigojimus pagal Sutartį, tai Užsakovo paskirtas asmuo raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką.

	12.3. 
	Užsakovas turi teisę bet kuriuo šiame punkte išvardintu atveju arba aplinkybėms, prieš 14 dienų apie tai pranešęs Rangovui, nutraukti Sutartį ir pašalinti Rangovą iš Statybvietės dėl šių esminių sutarties pažeidimų, jei Rangovas: 
12.3.1. nevykdo Sutarties sąlygų 12.2 papunktyje nurodytų Užsakovo paskirto asmens nurodymų ir dėl to Užsakovas iš esmės negauna Darbų rezultato, kokio tikėjosi, 
12.3.2. nepateikia Sutarties įvykdymo užtikrinimo pagal 7.3 papunkčio nuostatas arba visais pagrįstais atvejais nepratęsia Sutarties įvykdymo užtikrinimo galiojimo; 
12.3.3. nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Veiklų sąraše nurodytą grafiką ir tampa aišku, kad juos baigti iki Darbų atlikimo termino pabaigos neįmanoma.

	12.4. 
	Nutraukus Sutartį pagal 12.3 papunktį: 
12.4.1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl Darbų saugos, ir
12.4.2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, kitas Užsakovo išlaidas, atsiradusias dėl šios Sutarties, ar baudą, prilygstančią 10 proc. nutraukimo dieną neatliktos Darbų dalies vertei. Jei pareiškiamas reikalavimas dėl nuostolių atlyginimo, bauda įskaitoma į nuostolius. Užsakovas, padaręs tokius atskaitymus, visą likusią Rangovui mokėtiną sumą privalo išmokėti Rangovui.

	12.5. 
	Užsakovas bet kada nepriklausomai nuo Rangovo veiksmų, turi teisę nutraukti Sutartį ne vėliau kaip prieš 14 dienų apie tai raštu pranešdamas Rangovui. Tokiu atveju Rangovui turi būti sumokėta už bet kurį iki Sutarties nutraukimo tinkamai atliktą Darbą pagal Sutartyje nustatytas kainas.

	12.6. 
	Rangovas gali bet kuriuo šiame punkte išvardintu atveju arba aplinkybėms, prieš 14 dienų apie tai raštu pranešęs Užsakovui, nutraukti Sutartį dėl šių esminių Sutarties pažeidimų: 
12.6.1. per 42 dienas nuo Sutarties 9.6 papunktyje nurodyto termino pabaigos negauna apmokėjimo;
12.6.2. Užsakovas visiškai nevykdo savo įsipareigojimų pagal Sutartį;
12.6.3. Darbų vykdymo sustabdymas pagal Sutarties 12.1 papunktį trunka ilgiau nei 112 dienų; 
12.6.4. Bendras Darbų vykdymo sustabdymas trunka ilgiau nei pusė Darbų atlikimo termino ir ilgiau kaip 112 dienų.
Jeigu Rangovas nutraukė Sutartį pagal 12.6.1 ir 12.6.2 papunkčius, jam turi būti suteikta teisė atgauti Statybvietės palikimo išlaidas kartu su bauda, prilygstančia 5 proc. nutraukimo dieną neatliktos Darbų dalies vertei. 

	12.7. 
	Jeigu Rangovas nutraukia Sutartį ne pagal 12.6 punkte nurodytas aplinkybes, Užsakovui atitenka Sutarties įvykdymo užtikrinimas pilna apimtimi.

	12.8. 
	Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
12.8.1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;
12.8.2. perduoti Užsakovui Įrangą ir Medžiagas, už kuriuos jau sumokėta;
12.8.3. pašalinti visus Rangovo įrengimus ir kitus daiktus iš Statybvietės ir pats palikti Statybvietę.

	12.9. 
	Užsakovas taip pat gali Lietuvos Respublikos viešųjų pirkimų įstatymo nurodytais atvejais ir tvarka vienašališkai nutraukti Sutartį apie tai Rangovui pranešant raštu. 

	GINČAI

	1.2. 
	Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais. 

	NENUGALIMA JĖGA

	14.1. 
	Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

	14.2. 
	Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.

	14.3. 
	Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (force majeure). 

	BAIGIAMOSIOS NUOSTATOS

	15.1. 
	Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) dienas nuo minėto pasikeitimo dienos, raštu privalo pranešti kitai Šaliai. Šalių rekvizitai nurodyti šios Sutarties 15.4 papunktyje. 

	15.2. 
	Prie Sutarties pridedama: 

	
	15.2.1. Atliktų darbų akto forma.

	
	

	15.3. 
	Sutartis sudaryta 2 (dviem) egzemplioriais lietuvių kalba, po vieną kiekvienai šaliai. Abu Sutarties egzemplioriai yra vienodos teisinės galios. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.

	15.4. 
	Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė. 
Šalių rekvizitai ir parašai: 

	
	UŽSAKOVAS

Šiaulių „Sandoros“ progimnazija
K. Korsako g. 8, LT-78359, Šiauliai
Tel.: +370 603 29 303
El. paštas: info@sandora.eu
Įmonės kodas 195220727
PVM mokėtojo kodas: -
A/s. LT7300010152928231
AB „Swedbank“, banko kodas 73000
	RANGOVAS [Įrašyti Rangovo rekvizitus]

[pavadinimas, adresas] 
[adresas korespondencijai] 
Kodas [kodas] 
PVM mokėtojo kodas [kodas] 
A. s. Nr. [atsiskaitomosios sąskaitos Nr.] 
[bankas, banko kodas]
tel.:                              , faksas: 
el. paštas:

	
	

V. P.
Direktorius
Parašas  ...................................................
Data.....................................................
A.V.
	

V. P.
UAB „               “ direktorius
Parašas .....................................................
Data......................................................
A.V.









Sutarties kuratorius – 

